joelniklaus/EU_Wikipedias huggingface dataset:
Άγιοι Ανάργυροι Αττικής

Οι Άγιοι Ανάργυροι είναι αστική περιοχή και έδρα του δήμου Αγίων Αναργύρων Καματερού στο δυτικού τομέα Αθηνών στην Περιφέρεια Αττικής. Αποτελούσε έδρα δήμου από το 1963, δήμος έως το 2011 και σήμερα δημοτική ενότητα του δήμου Αγίων Αναργύρων-Καματερού. Η δημοτική ενότητα έχει έκταση περίπου 9,11 τ. χλμ. Ο οικισμός προήλθε από ομώνυμη κοινότητα που αποσπάστηκε από τον δήμο Ιλίου το 1927. Συνορεύει βόρεια με το Δήμο Αχαρνών  και Φυλής, ανατολικά με τους Δήμους Ν. Φιλαδέλφειας - Ν. Χαλκηδόνας, νότια με το Δήμο Αθηναίων και Περιστερίου και δυτικά με το Δήμο Ιλίου  και Πετρούπολης.

Χαρακτηριστικά 
Η δημοτική ενότητα  εφάπτεται στην Εθνική Οδό Αθηνών – Λαμίας, διασχίζεται κατά μήκος από τις Λεωφόρους Φυλής και Δημοκρατίας και διχοτομείται από τις γραμμές του τρένου που εισέρχεται από το Σιδηροδρομικό Κέντρο Αχαρνών προς το σταθμό Λαρίσης. Για τον λόγο αυτό, η πρόσβαση στον Δήμο από το κέντρο της Αθήνας είναι εύκολη και πολύ γρήγορη. Συνορεύει με το Μητροπολιτικό Πάρκο «Αντώνης Τρίτσης». Στη συνοικία λειτουργούν δημοτικά σχολεία, νυχτερινό σχολείο, γυμνάσια, γενικά λύκεια (ΓΕΛ), επαγγελματικά λύκεια (ΕΠΑΛ) και ΙΕΚ.

Μεταφορές 
Οι Άγιοι Ανάργυροι συνδέονται με την Αττική Οδό μέσω των κόμβων 6 και 7. Η περιοχή συνδέεται με τους σταθμούς του προαστιακού σιδηροδρόμου Άγιοι Ανάργυροι στη συνοικία Μυκονιάτικα και Πύργος Βασιλίσσης στη συνοικία Ανάκασα. Επίσης, η περιοχή εξυπηρετείται από τρεις κομβικές λεωφορειακές γραμμές.

Συνοικίες  
 Άγιοι Ανάργυροι (Κέντρο) 
 Ανάκασα
 Τσούμπα
 Μυκονιάτικα
 Η Συνοικία Των Αγίων Ακινδύνων
 Η Αγία Παρασκευή
 Ανάληψη-Μυροφόρες
 Συνοικία Του Πύργου
 Η Γειτονιά Των Σιδηροδρομικών (Συνοικισμός Σ.Ε.Κ)

Πληθυσμός

Ιστορία 
Στους Αγίους Αναργύρους σώζεται η Ελιά του Πεισίστρατου, δέντρο αποδεδειγμένα ηλικίας 25 αιώνων, που η παράδοση συνδέει με τον αρχαίο τύραννο της Αθήνας Πεισίστρατο. Έχει ανακηρυχθεί σε μνημείο φυσικής ιστορίας και ο Δήμος ζητά να αποτελέσει το κέντρο ενός προστατευόμενου χώρου πρασίνου, περιπάτου και αναψυχής, ενοποιημένου με την κοντινή έκταση του Πευκώνα.

Παραπομπές 

Ανδρέας Α. Μηλιώνης Η ΠΟΛΎ ΤΩΝ ΆΓΙΩΝ έκδοση Δήμος Αγίων Ανάργυρων

Εξωτερικοί σύνδεσμοι
 Επίσημη ιστοσελίδα δήμου Αναργύρων - Καματερού

Αγιοι Αναργυροι
Πόλεις της Αττικής
Άγιοι Ανάργυροι

Οι άγιοι Ανάργυροι είναι επίθετο χριστιανών αγίων που δεν δέχονταν πληρωμή για τις αγαθές πράξεις τους. Αυτοί ήταν συνήθως χριστιανοί ιατροί που προσέφεραν χωρίς αμοιβή τις υπηρεσίες τους.
Στα συναξάρια ως «Ανάργυροι» αναφέρονται οι άγιοι και οι άγιες:

 Κοσμάς και Δαμιανός οι εν Μικρά Ασία, η μνήμη τους τιμάται την 1η Νοεμβρίου
 Κοσμάς και Δαμιανός οι εν Ρώμη, η μνήμη τους τιμάται την 1η Ιουλίου
 Ζηναΐς και Φιλονίλλα, αδελφές, συγγενείς του αποστόλου Παύλου, η μνήμη τους τιμάται στις 11 Οκτωβρίου
 Κύρος και Ιωάννης, οι «θαυματουργοί άγιοι», η μνήμη τους τιμάται στις 31 Ιανουαρίου
 Διομήδης, από την Ταρσό της Κιλικίας Μικράς Ασίας, έζησε και έδρασε στη Νίκαια της Βιθυνίας, τον 3ο αι. μ. Χ., η μνήμη του τιμάται στις 16 Αυγούστου
 Παντελεήμων (άγιος Πανταλέων), από τη Νικομήδεια της Μικράς Ασίας, η μνήμη του τιμάται στις 27 Ιουλίου
 Τρύφων, άγιος από τη Φρυγία της Μικράς Ασίας, η μνήμη του τιμάται την 1η Φεβρουαρίου

Παραπομπές

Χριστιανοί άγιοι
Τύποι και επωνυμίες αγίων
Σιδηρούν προσωπείον

Ο Άνδρας με το Σιδηρούν προσωπείον (L' homme au masque de fer) ήταν ένα ιστορικό μυστηριώδες πρόσωπο φυλακισμένο από το 1679 στο φρούριο Πινιερόλ, το 1694 στο νησί της Αγίας Μαργαρίτας και τέλος στη Βαστίλη, όπου και πέθανε το 1703. 

Είχε υποχρέωση να καλύπτει το πρόσωπό του με προσωπίδα από μαύρο βελούδο (και όχι από σίδερο όπως θεωρούσαν). 

Διαδόθηκε ότι ήταν ο έφορος Φουκέ ή ο δίδυμος αδελφός του Λουδοβίκου ΙΔ' κ.α. Τελικά αποδείχθηκε ότι επρόκειτο για τον κρατικό γραμματέα Ματτιόλι, ο οποίος είχε κατηγορηθεί για προδοσία και είχε συλληφθεί κατά διαταγή του Λουδοβίκου.

Δείτε επίσης
Το Σιδηρούν Προσωπείον

Ιστορία της Γαλλίας
Βεντούζα

Η Βεντούζα είναι ένα γυάλινο μικρό σκεύος με διογκωμένο πυθμένα και στενό στόμιο ονομαζόμενο «σικύα» (της σικύας) και κοινώς «βεντούζα, οι βεντούζες». Βεντούζα λέγεται επίσης το αερόκενο που σχηματίζεται από την επίθεση του σκεύους αυτού στο δέρμα καθώς και τα εκμυζητικά όργανα μαλακίων (βεντούζες χταποδιού).

Πριν την επίθεση της βεντούζας, εισάγεται στο σκεύος βαμβάκι που έχει εμποτιστεί με οινόπνευμα και είναι αναμμένο, με συνέπεια να αραιώνεται ο περιεχόμενος στο σκεύος αέρας. Η άμεση εφαρμογή του στομίου της βεντούζας δημιουργεί άρση (σήκωμα) του δέρματος λόγω υποπίεσης. Τα αγγεία διευρύνονται και δημιουργείται τοπική συμφόρηση. 

Υπάρχει και η υγρή - αιματηρή βεντούζα. Στην περίπτωση αυτή πριν την επίθεση γίνεται λύση της συνέχειας του δέρματος με χρήση ξυραφιού ή βδέλλας. Κατά την επίθεση παρατηρείται παροχέτευση του αίματος ή συνήθως  του πυώδους συριγγίου.

Εναλλακτική ιατρική
Ψευδοεπιστήμες
Λευκά Όρη

Η οροσειρά Λευκά Όρη ή Μαδάρες βρίσκεται στη δυτική Κρήτη, εκτεινόμενη σε περιοχή με μήκος 60 και πλάτος 35 χιλιομέτρων. Ουσιαστικά καλύπτουν το μεγαλύτερο τμήμα του νομού Χανίων και τμήμα του νομού Ρεθύμνης. Με την κορυφή τους Πάχνες στα 2.453 μέτρα, να είναι 3.00 μέτρα χαμηλότερα της Ίδας (Τίμιος Σταυρός), της ψηλότερης κορυφής του Ψηλορείτη που είναι στα 2.456μ. Αξιοσημείωτο είναι πως στον ορεινό όγκο των Λευκών Ορέων υπάρχουν συνολικά 58 κορυφές άνω των 2.000μ.

Γεωμορφολογία 

Το ανάγλυφό τους διαμορφώνει τα οροπέδια των Ομαλού, Ασκύφου και ένα πλήθος φαραγγιών, με γνωστότερο αυτό της Σαμαριάς. Επίσης κάποια ακόμη πλατώματα (π.χ Νιάτο), αλλά και αναρίθμητες χαράδρες, σπήλαια, βάραθρα, δολίνες, γκρεμούς και ρήγματα.

Κορυφές 

Υψηλότερες κορυφές αποτελούν οι Πάχνες (2.454,54 μ.), Τρόχαρης (2.401 μ.), Μέσα Σωρός (2.397), Διπλή Θοδωρή (2.377), ενώ συνολικά 58 υπερβαίνουν τα 2.000 μέτρα. Κύριο χαρακτηριστικό τους είναι ένα εσωτερικό υψίπεδο στα 1.800-2.100 μέτρα, το οποίο περιβάλλεται από μία "θάλασσα" κορυφών. Εξαιτίας της ιδιαιτερότητας της μορφολογίας τους, ο αναβάτης οφείλει πάντα να διαθέτει γνώσεις και μέσα προσανατολισμού, δεδομένου ότι υφίσταται σοβαρή πιθανότητα να χαθεί.

Κλίμα 

Δέχονται πολύ μεγάλα ετήσια ύψη βροχής (2.000 mm). Το καλοκαίρι ωστόσο επικρατεί πλήρης ξηρασία και ο ανεφοδιασμός του επισκέπτη με νερό (σε πηγές και ρυάκια από την τήξη του χιονιού) δυσχεραίνεται στα μεσαία και χαμηλά υψόμετρα.
Η χαμηλότερη θερμοκρασία που καταγράφηκε ποτέ ήταν στις 13 Φεβρουαρίου 2004 -33⁰C.

Ανάβαση 
Υπάρχουν αρκετές διαδρομές και τρόποι να προσεγγιστούν από τη νότια ή βόρεια πλευρά τους. Πάντως, περισσότερο ενδιαφέρον εμφανίζει η συνολική διέλευση του συγκροτήματος των Λευκών Ορέων, αντί για την ανάβαση σε κάποιες μεμονωμένες κορυφές. Ο χρόνος για την πρώτη εξαρτάται από την εποχή του έτους, σε κάθε περίπτωση απαιτούνται όμως αρκετές ώρες και πιθανή διανυκτέρευση στο ύπαιθρο.

Φαράγγια 
Παράλληλα περίπου μεταξύ τους και με κατηφορική διεύθυνση προς τις νότιες ακτές στο Λιβυκό πέλαγος, συναντώνται ορισμένα από τα φαράγγια με το μεγαλύτερο ενδιαφέρον στην Ελλάδα, π.χ Αράδαινας (ανάμεσα στα ευρωπαϊκά με τα υψηλότερα τοιχώματα), Ελυγιά, Κλάδου (ή Δωμάτων, πλέον επιβλητικό και δύσβατο όλων), Σαμαριάς, Τρυπητής, και κάποια μικρότερου μήκους αλλά με πλούσια χλωρίδα: Αγίας Ειρήνης, (Ν)Ίμπρου, Σφακιανό (Βαρθολομά ή Λαγκό) κλπ. Η ημερήσια διάβαση καθενός τους, πρόκειται και από μόνη της για μία συνιστώμενη προοπτική εξόρμησης.

Ανθρώπινη παρουσία 
Καταγράφεται συνεχής από τη Νεολιθική εποχή, όπως αποδεικνύουν οι αρχαιολογικές έρευνες. Κτίσματα της Βυζαντικής, Ενετικής και Οθωμανικής κατοχής σώζονται και εντός ακόμη του σημερινού οικιστικού ιστού των χωριών. Η απομόνωση και το άγριο του τόπου συνδυαζόμενα με το ελεύθερο φρόνημα και το φιλοπόλεμο των κατοίκων, ευνόησαν ώστε η ορεινή αυτή περιοχή να αποτελεί σχεδόν πάντοτε έναν από τους πυρήνες εκδήλωσης των εκάστοτε εξεγέρσεων, ορμητήριο και καταφύγιο των επαναστατημένων Κρητών.

Παραπομπές-σημειώσεις

Εξωτερικοί σύνδεσμοι 

 Λευκά Όρη, πρώην Υπουργείο Περιβάλλοντος
 

Βουνά της Κρήτης
Νομός Χανίων
Νομός Ρεθύμνης
Λεονάρντ Όρμπαν

Ο Λεονάρντ Όρμπαν (Leonard Orban, 28 Ιουνίου 1961) είναι Ρουμάνος πολιτικός.

Γεννήθηκε στις 28 Ιουνίου 1961 στο Μπρασόφ της Ρουμανίας).  Είναι Ευρωπαίος Επίτροπος για την Πολυγλωσσία για τη Ρουμανία στην Ευρωπαϊκή Επιτροπή από την 1 Ιανουαρίου 2007 ως το 2010. Έχει διατελέσει υφυπουργός της Ρουμανίας για την Ενσωμάτωση στην ΕΕ και επικεφαλής των ενταξιακών διαπραγματεύσεων της χώρας με την ΕΕ.

Προτάθηκε για επίτροπος όταν η Επιτροπή  απέρριψε την υποψηφιότητα του Γερουσιαστή Βαρουιάν Βοσγκάνιαν. Πριν τον Όρμπαν, η αρμοδιότητα της πολυγλωσσίας ανήκε στον Γιαν Φίγκελ, Ευρωπαίο Επίτροπο για την Εκπαίδευση, την Κατάρτιση, τη Νεολαία και την Πολυγλωσσία.

Το 2010 τον διαδέχθηκε ως Επίτροπος για την Πολυγλωσσία η Ανδρούλλα Βασιλείου.

Εξωτερικοί σύνδεσμοι
Λεονάρντ Όρμπαν - επίσημη σελίδα
CV of Leonard Orban 
Απαντήσεις του Ορμπάν στο ερωτηματολόγιο για θέματα ευρωπαϊκής πολιτικής για την ακρόαση στο Ευρωκοινοβούλιο
Απαντήσεις του Ορμπάν στο ερωτηματολόγιο για θέματα γλωσσικής πολιτικής για την ακρόαση στο Ευρωκοινοβούλιο
Speech at European Parliament Hearing. 27.11.06 
Ακρόαση στο Ευρωκοινοβούλιο στις 27.11.06

Ευρωπαίοι επίτροποι
Ρουμάνοι πολιτικοί
Γλωσσική πολιτική της Ευρωπαϊκής Ένωσης
Αρχαία Εγνατία Οδός

Στη Ρωμαϊκή Αυτοκρατορία, ένας από τους δύο πιο σημαντικούς δρόμους που ξεκινούσαν από την πρωτεύουσα Ρώμη ήταν η Via Egnatia, ουσιαστικά προέκταση της Via Traiana. Ξεκινώντας από τη Ρώμη και με νοτιοανατολική κατεύθυνση, την Απουλία (Puglia) μέχρι τη), που βρισκόταν μεταξύ των πόλεων-λιμένων της Απουλίας Μπάρι και Μπρίντιζι και, πιο συγκεκριμένα, των πόλεων Monopoli και Fasano στις δυτικές πλευρές της Αδριατικής. Το επί ιταλικής χερσονήσου χερσαίο οδικό τμήμα ονομαζόταν Via Traiana προς τιμήν του Ρωμαίου αυτοκράτορα Τραϊανού. Ακολουθούσε η υπερπόντια προέκτασή της από τη Γνάθια στην απέναντι ανατολική πλευρά της Αδριατικής την αρχαία Επίδαμνο, το σημερινό Δυρράχιο, αποτελώντας ένα είδος πορθμείου μεταξύ των δυτικών και ανατολικών ακτών της Αδριατικής. Διέσχιζε τη Βαλκανική χερσόνησο από την ανατολική Αδριατική ως τα Κύψελα, περνώντας από την Επίδαμνο (Δυρράχιο), Λυχνιδό (Αχρίδα), Ηράκλεια, Βεύη, Πέλλα, Θεσσαλονίκη, Αμφίπολη, Φιλίππους, Τόπειρο, Μαξιμιανούπολη, Σάλη και Τραϊανούπολη, συνδέοντας τη νότια Ιταλία και τη δυτική Μεσόγειο με το Αιγαίο, την ανατολική Μεσόγειο, τον

Παραπομπές
Νικόλαος Καναβός

Ο Νικόλαος Καναβός εξελέγη Αυτοκράτορας της Βυζαντινής Αυτοκρατορίας κατά την διάρκεια της Δ΄ Σταυροφορίας, στις 25 ή 27 Ιανουαρίου 1204 από συνέλευση της Βυζαντινής Γερουσίας, ιερέων, καθώς και των κατοίκων της Κωνσταντινούπολης, οι οποίοι ήσαν σε ευθεία αντίθεση με τους συναυτοκράτορες Ισαάκιο Β΄ και Αλέξιο Δ΄. Ο Νικόλαος ήταν νεαρός ευγενής (πιθανώς συγγενής των Αγγέλων Αυτοκρατόρων) ο οποίος επελέγη έπειτα από τρεις ημέρες έρευνας μεταξύ αριθμού απρόθυμων υποψηφίων και αρνήθηκε να αποδεχθεί το ύψιστο αυτό αξίωμα. Παρά την επιλογή του από τον λαό, ουδέποτε αποδέχθηκε την ανάληψη αυτοκρατορικής εξουσίας, και αναζήτησε άσυλο εντός της Αγίας Σοφίας. Ο Αλέξιος Ε΄ "Μούρτζουφλος", ο οποίος είχε εκθρονίσει τους Αυτοκράτορες Ισαάκιο Β΄ και Αλέξιο Δ΄, του προσέφερε υψηλόβαθμη θέση εντός της δικής του διοίκησης, ωστόσο ο Νικόλαος απέρριψε με σθεναρότητα τους όρους αυτούς. Στις 8 Φεβρουαρίου, αφότου απέρριψε αυτοκρατορικό κάλεσμα, ο Αυτοκράτορας Νικόλαος Καναβός σύρθηκε εκτός της εκκλησίας, εντός της οποίας είχε βρει άσυλο, και στραγγαλίστηκε στα περίτεχνα μαρμάρινα σκαλοπάτια της Αγίας Σοφίας.

Ο ιστορικός Νικήτας Χωνιάτης περιγράφει τον Νικόλαο Καναβό ως έναν αγαθό, ευγενή και ευφυή άνθρωπο.

Παραπομπές 

Καναβος
Καναβος
Καναβος
Βυζαντινοί σφετεριστές
Βυζαντινοί του 13ου αιώνα
Αικατερίνη Χριστοφιλοπούλου

Η Αικατερίνη Χριστοφιλοπούλου (Αθήνα, 29 Νοεμβρίου 1917 - 14 Οκτωβρίου 2012), το γένος Σταύρου Παπαδάκη, ήταν Ελληνίδα βυζαντινολόγος, ομότιμος καθηγήτρια του Πανεπιστημίου Αθηνών.

Βιογραφικά στοιχεία 
Η Χριστοφιλοπούλου ήταν το πρώτο παιδί από τα επτά που απέκτησαν ο Σταύρος και η Μαρία Παπαδάκη. Το 1934 ξεκίνησε τη φοίτησή της  στην Φιλοσοφική Σχολή του Πανεπιστημίου Αθηνών στο τμήμα Ιστορίας και Αρχαιολογίας και το καλοκαίρι του 1940 με υποτροφία του ιδρύματος Humbolt συνεχίζει σπουδές  στο πανεπιστήμιο της Βιέννης και του Μονάχου. Το 1948 αναγορεύτηκε διδάκτωρ της Φιλοσοφικής Σχολής Αθηνών. Θέμα της διατριβής της ήταν Η Σύγκλητος εις το Βυζαντινόν κράτος, Επετηρίς του Αρχείου της Ιστορίας του Ελληνικού Δικαίου (2 τόμοι, 1949)Τα έτη 1947-1950 δίδαξε στο Γυμνάσιο της Γαλλικής Σχολής Άγιος Ιωσήφ. Στη Φιλοσοφική Σχολή   έγινε υφηγήτρια το 1960, με θέμα της επί υφηγεσία διατριβής της:  Εκλογή,αναγόρευσις και στέψις του Βυζαντινού αυτοκράτορος. Πραγματείαι της Ακαδημίας Αθηνών 22,2 1956) και από το 1966 εντεταλμένη υφηγήτρια και το 1972 καθηγήτρια Βυζαντινής Ιστορίας της Φιλοσοφικής Σχολής Αθηνών. (Υπήρξε η πρώτη γυναίκα που κατέλαβε καθηγητική έδρα στη Σχολή αυτήν). Κατά τη διάρκεια της καθηγητικής της θητείας ασχολήθηκε ιδιαίτερα με τους θεσμούς της "Ανατολικής Ρωμαϊκής Αυτοκρατορίας του Ελληνικού Έθνους", όπως συχνά χαρακτήριζε το Βυζάντιο - επηρεασμένη από τον Κωνσταντίνο Άμαντο, προκάτοχό της στη συγκεκριμένη έδρα. Το 1985, μετά τη συνταξιοδότησή της απονεμήθηκε ο τίτλος της  ομότιμης καθηγήτριας της ίδια σχολής. Ήταν σύζυγος του καθηγητή της Νομικής Αναστασίου Χριστοφιλόπουλου.Απεβίωσε στις 14 Οκτωβρίου 2012.

Εργογραφία
Το πλούσιο συγγραφικό της έργο αφορά κυρίως τη μελέτη του βυζαντινού πολιτεύματος, τα κυριότερα έργα της είναι τα εξής:
Η Σύγκλητος εις το Βυζαντινό κράτος
Οι εκτός της Κωνσταντινουπόλεως Βυζαντινοί δήμοι
Εισαγωγή στις ιστορικές σπουδές
Βυζαντινή Ιστορία (4 τόμοι μέχρι τώρα),εκδ. Βάνιας, 
Η αντιβασιλεία εις το Βυζάντιον
Πολιτειακά όργανα και κράτος δικαίου στην Βυζαντινή αυτοκρατορία
Τα βυζαντινά δικαστήρια κατά τους 10ο-11ο αιώνες
Το πολίτευμα και οι θεσμοί της βυζαντινής αυτοκρατορίας 324-1204.  Κράτος, διοίκηση, οικονομία, κοινωνία, Αθήνα, 2004  Εκλογή, αναγόρευσις και στέψις του Βυζαντινού Αυτοκράτορος'',εκδ.  Ακαδημία Αθηνών, 2003

Παραπομπές

Πηγές
Κωνσταντίνα Μέντζου-Μεϊμάρη, «Νεκρολογίαι: Αικατερίνη Χριστοφιλοπούλου (1917-2012)», Επετηρίς Εταιρείας Βυζαντινών Σπουδών, τομ.54 (2010-2013), σελ.361-363

Έλληνες βυζαντινολόγοι
Νικόλαος Στράτος

Ο Νικόλαος Στράτος (16 Μαΐου 1872 - 15 Νοεμβρίου 1922) ήταν Έλληνας πολιτικός, που έγινε πρωθυπουργός της Ελλάδας το 1922 για έξι ημέρες. Στις 31 Οκτωβρίου δικάστηκε ως ένας από τους υπευθύνους για την Μικρασιατική καταστροφή στη δίκη των έξι, καταδικάστηκε και εκτελέστηκε στις 15 Νοεμβρίου στο Γουδή.

Βιογραφία
Καταγόταν από το Λουτρό Αιτωλοακαρνανίας και σπούδασε νομικά. Εξελέγη βουλευτής για πρώτη φορά το 1902. Μετά το Κίνημα στο Γουδί χρημάτισε υπουργός Εσωτερικών στην κυβέρνηση του Δημητρίου Ράλλη και το 1912 υπουργός Ναυτικών στην κυβέρνηση Βενιζέλου. Το 1910 προσχώρησε στο κόμμα των Φιλελευθέρων. Το 1911 εξελέγη πρόεδρος της Β' διπλής Αναθεωρητικής Βουλής. Δύο χρόνια αργότερα εντάχθηκε στους αντιβενιζελικούς. Το 1915 διορίστηκε υπουργός Ναυτικών στην κυβέρνηση Γούναρη. 
Το 1916 ίδρυσε το «Εθνικό Συντηρητικό Κόμμα» και υποστήριξε πολιτική ουδετερότητας στον Α' Παγκόσμιο Πόλεμο. Το 1922 διετέλεσε υπουργός Εσωτερικών στην κυβέρνηση Πρωτοπαπαδάκη. Τον Μάιο του 1922 σχημάτισε κυβέρνηση (Κυβέρνηση Νικολάου Στράτου 1922) όπου ανέλαβε και το χαρτοφυλάκιο του Υπουργείου Εξωτερικών αλλά παραιτήθηκε λίγες μέρες αργότερα.

Τέλος συνελήφθη από τους κινηματίες στρατιωτικούς της Μικρασιατικής εκστρατείας και προσήχθη σε δίκη, γνωστή και ως δίκη των έξι. Το στρατοδικείο τον έκρινε ένοχο για έσχατη προδοσία και τον καταδίκασε σε θάνατο. Τουφεκίστηκε στο Γουδή.

Το 2010, κρίθηκε ότι πρέπει να γίνει επανάληψη της δίκης λόγω νέων στοιχείων και αθωώθηκαν όλοι οι κατηγορούμενοι λόγω παραγραφής.

Ήταν παντρεμένος με τη Μαρία Κορομηλά, κόρη του συγγραφέα Δημητρίου Κορομηλά, και είχε δύο παιδιά, την Δόρα, χορεύτρια και τιμημένη με το "παγκόσμιο βραβείο Θεάτρου" και τον Ανδρέα, βουλευτή.

Αναφορές

Πρωθυπουργοί της Ελλάδας
Βουλευτές Αιτωλοακαρνανίας
Βουλευτές εκλεγμένοι με το κόμμα των Φιλελευθέρων
Πρόεδροι της Βουλής των Ελλήνων
Έλληνες υπουργοί Εσωτερικών
Έλληνες υπουργοί Ναυτικών
Οικογένεια Στράτου
Οικογένεια Μπουντούρη
Έλληνες Βασιλόφρονες
Αντιβενιζελικοί
Εθνικός Διχασμός
Καταδικασθέντες σε θάνατο
Εκτελεσθέντες για πολιτικά εγκλήματα
Παγκύπριο πρωτάθλημα ποδοσφαίρου γυναικών

Το Παγκύπριο πρωτάθλημα ποδοσφαίρου γυναικών είναι πρωτάθλημα γυναικείου ποδοσφαίρου της Κύπρου. Διοργανώνεται από την Κυπριακή Ομοσπονδία Ποδοσφαίρου (Κ.Ο.Π.). Από το πρωτάθλημα αυτό ανακηρύσσεται ο πρωταθλητής Κύπρου, ο οποίος αποκτά το δικαίωμα συμμετοχής στο Τσάμπιονς Λιγκ.

Πολυνίκης ομάδα της διοργάνωσης είναι η Apollon Ladies με 12 κατακτήσεις.

Οι πρωταθλήτριες ομάδες 
Στον πίνακα που ακολουθεί παρουσιάζονται οι πρωταθλήτριες ομάδες κάθε περιόδου. Το πρωτάθλημα της περιόδου 2019-20 διακόπηκε λόγω της πανδημίας του κορωνοιού.

Κατακτήσεις ανά ομάδα 
Ο πίνακας που ακολουθεί παρουσιάζει τις συνολικές κατακτήσεις πρωταθλημάτων ανά ομάδα.

Δείτε επίσης 
 Ποδόσφαιρο στην Κύπρο
 Κύπελλο Κύπρου (ποδόσφαιρο γυναικών)

Παραπομπές

Πηγές
Α.Ε. Αίγινας

{| border="1" cellpadding="2" cellspacing="0" align="right" style="margin:0.5em;"
!colspan="2" style="color:#fff;background:#0000ff" | <big>Α.Ε. Αίγινας</big>
|-
|colspan="2" align=center | 
|-
!colspan="2" style="color:#fff;background:#ffffff" | Πληροφορίες|-
|Έτος ίδρυσης || 1998
|-
|Χρώματα || Μπλε - Κίτρινο
|-
|Τίτλοι || Πρωτάθλημα Ελλάδος :2003,2004,2005Περιφερειακό: 1994,1998
|-
|Πρόεδρος || 
|-
|Προπονητής ||
|-
|Έδρα || Δημοτικό Στάδιο Αίγινας 
|-
|}Η Αθλητική Ένωση Αίγινας''' είναι γυναικείος ποδοσφαιρικός σύλλογος της Αίγινας.

Ιστορία

Ιδρύθηκε το 1988 με χρώματα το κίτρινο και μπλε.

Έδρα έχει το Δημοτικό Στάδιο Αίγινας.

Τίτλοι

 Πρωταθλήτρια Ελλάδος (3): 2003, 2004, 2005
 Περιφερειακό πρωτάθλημα (Β΄ Εθνική) (2): 1994, 1998.

Ιδρύσεις αθλητικών συλλόγων το 1998
Γυναικείες ποδοσφαιρικές ομάδες Ελλάδας
Γ.Ο. Ολυμπιάδα 96 Θεσσαλονίκης

Η Ολυμπιάδα 96 ήταν γυναικείος ποδοσφαιρικός σύλλογος της Θεσσαλονίκης.

Ιστορία

Ιδρύθηκε το 1996 από παίκτριες που αποχώρησαν από την Ηλιούπολη Θεσσαλονίκης.

Το "96" σηματοδοτεί τη χρονιά που ιδρύθηκε. Μπήκε στο όνομα, γιατί την ίδια εποχή στη Θεσσαλονίκη υπήρχε και άλλη ομάδα ποδοσφαίρου: η ΑΕ Ολυμπιάδα 80 Θεσσαλονίκης.

Το 2001 η ομάδα βρέθηκε στα πρόθυρα διάλυσης και ενσωματώθηκε στα αθλητικά τμήματα του ΠΑΟΚ . Ουσιαστικά η ομάδα έπαψε να υπάρχει.

Τίτλοι

 Πρωταθλήματα (3): 1990, 1996, 1998.
 Κύπελλο Ελλάδος (1): 2000

Ολυμπιαδα 96 θεσσαλονικης
Ολυμπιαδα 96 θεσσαλονικης
Γυναικείες ποδοσφαιρικές ομάδες Ελλάδας
Μαλιακός κόλπος

Ο Μαλιακός Κόλπος είναι ο κόλπος του Αιγαίου Πελάγους στην Ανατολική Στερεά Ελλάδα, που εισχωρεί στο Νομό Φθιώτιδας από ανατολικά προς δυτικά κατά 15 ως 22 χλμ., ανάλογα με τον καθορισμό των εξωτερικών του ορίων. Η ακριβέστερη οριοθέτηση τοποθετεί τα όριά του στα ακρωτήρια Χιλιομίλι (νοτιοανατολικά) και Καραβοφάναρα (βορειοανατολικά). Στην περίπτωση αυτή έχει άνοιγμα 2,8 χλμ. και είσδυση 15. Το μέγιστο βάθος του είναι 27 μέτρα. Πρακτικά το μοναδικό λιμάνι του Μαλιακού Κόλπου είναι η Στυλίδα στη βόρεια ακτή του, αλλά και αυτό ακόμα απαίτησε την εκβάθυνση με τη δημιουργία διαύλου, εξαιτίας του αβαθούς της θάλασσας. Η Στυλίδα είναι το επίνειο της Λαμίας.

Μέσα στον Μαλιακό Κόλπο δημιουργούνται μικροί όρμοι, όπως της Αγίας Τριάδας (νότια ακτή) και της Στυλίδας. Ο μοναδικός ποταμός που χύνεται στο Μαλιακό Κόλπο είναι ο Σπερχειός, ο οποίος με τις προσχώσεις του μειώνει τις τελευταίες δεκάδες χιλιάδες χρόνια αργά αλλά συνεχώς την έκταση του κόλπου. Επίσης υπάρχει ο χείμαρρος Δριστελόρρεμα, που πηγάζει από την Όθρυ και μερικοί άλλοι.

Η Αγία Τριάδα είναι ο μοναδικός παράλιος οικισμός στη νότια ακτή του Μαλιακού, αν θεωρήσουμε το Χιλιομίλι ως όριό του. Στη βόρεια ακτή έχουμε, από δυτικά προς ανατολικά, την Αγία Μαρίνα, τη Στυλίδα, τα Μελίσσια, τους Πεταράδες και το Πανόραμα.

Η ονομασία του Μαλιακού Κόλπου οφείλεται στους Μαλιείς, αρχαίους κατοίκους της Μαλίδος. Κατά τα μέσα του περασμένου αιώνα συνηθιζόταν και το όνομα Λαμιακός Κόλπος ή Κόλπος της Λαμίας για το εσωτερικό του τμήμα. Η πόλη της Λαμίας απέχει 8,5 χιλιόμετρα σε ευθεία γραμμή από το εγγύτατο σημείο της ακτής του κόλπου.

Ο Αυτοκινητόδρομος Αθηνών-Θεσσαλονίκης, ο οποίος διατρέχει τον Μαλιακό Κόλπο, διέθετε για αρκετές δεκαετίες μία μόνο λωρίδα κυκλοφορίας ανά κατεύθυνση, καθιστώντας επικίνδυνη την οδήγηση και προκαλώντας πλήθος τροχαίων δυστυχημάτων που έχουν στοιχίσει τη ζωή εκατοντάδων ανθρώπων. Το συγκεκριμένο τμήμα της διαδρομής του αυτοκινητοδρόμου, που θεωρούνταν για δεκαετίες ένα από τα πιο επικίνδυνα σημεία του εθνικού οδικού δικτύου, έχει ονομαστεί Πέταλο του Μαλιακού, λόγω του χαρακτηριστικού του σχήματος.

Παραπομπές

Εξωτερικοί σύνδεσμοι
 Faroi.com: Ο παραδοσιακός φάρος `Αντερος στη θέση Χιλιομίλι
Αγιος Σεραφείμ

Μαλιακος
Μαλιακος
Μαλιακος
Μαλιακος
Πρόεδρος της Ελβετικής Συνομοσπονδίας

Ο Πρόεδρος της Ελβετικής Συνομοσπονδίας (ιταλ. Presidente della Confederazione, γαλλ. Président de la Confédération, γερμ. Bundespräsident) είναι μέλος του επταμελούς Ελβετικού Ομοσπονδιακού Συμβουλίου. Εκλέγεται για έναν χρόνο από την Ομοσπονδιακή Συνέλευση , έχει τυπικό και αντιπροσωπευτικό ρόλο και θεωρείται πρώτος μεταξύ ίσων (primus inter pares) μεταξύ των μελών του Συμβουλίου. Κατά παράδοση, οι Πρόεδροι εκλέγονται κατά σειρά αρχαιότητας και ο Αντιπρόεδρος της μιας χρονιάς γίνεται Πρόεδρος την επόμενη.

Πρόεδρος για το 2022 είναι ο Ινιάτσιο Κασίς.

1848–1874

1875–1899

1900–1924

1925–1949

1950–1974

1975–1999

2000–σήμερα

Εξωτερικοί σύνδεσμοι 
Επίσημος ιστότοπος

   *
Προσωπικό πλοίου

Το Προσωπικό των εμπορικών πλοίων (personnel) διακρίνεται στις επί μέρους κατηγορίες:
 Προσωπικό καταστρώματος. Στη κατηγορία αυτή περιλαμβάνονται ο Πλοίαρχος, οι αξιωματικοί, οι υπαξιωματικοί (ναύκληροι και αντλιωροί) οι ναύτες και οι ναυτόπαιδες.
 Προσωπικό μηχανής. Στη κατηγορία αυτή περιλαμβάνονται αξιωματικοί, λιπαντές και θερμαστές και βοηθοί.
 Προσωπικό γενικών υπηρεσιών. Στη κατηγορία αυτή περιλαμβάνονται:
 Υπηρεσίες επικοινωνιών ( αξιωματικοί ραδιοτηλεγραφητές)
 Οικονομικές υπηρεσίες, κυρίως στα επιβατηγά πλοία, (αξιωματικοί οικονομικοί), με επιμέρους καλλιτεχνικές υπηρεσίες στα κρουαζιερόπλοια,
 Υπηρεσίες ιατρικές (ιατροί και νοσοκόμοι) συνήθως σε μεγάλα επιβατηγά,
 Υπηρεσίες τροφοδοσίας, (φροντιστές και βοηθοί),
 Υπηρεσίες διαμερισμάτων (υπαξιωματικοί αρχιθαλαμηπόλοι, θαλαμηπόλοι και βοηθοί),
 Υπηρεσίες μαγειρείου (υπαξιωματικοί αρχιμάγειροι, μάγειροι, βοηθοί μαγείρων) και σπάνια
 Υπηρεσίες θρησκευτικές (ιερείς) σε κρουαζιερόπλοια.

Το προσωπικό των πολεμικών πλοίων κατανέμεται περίπου το ίδιο σε "Διευθύνσεις" και "Επιστασίες" αντί υπηρεσίες των εμπορικών πλοίων. Οι δε Αξιωματικοί διακρίνονται σε Μάχιμους, Μηχανικούς και Γενικών Υπηρεσιών, προερχόμενοι οι τελευταίοι εξ Υπαξιωματικών.

Δείτε επίσης 
Πλήρωμα πλοίου
Έφη Θώδη

Η Έφη Θώδη (γενν. 18 Ιανουαρίου 1964, Βραγκιανά Καρδίτσας) είναι Ελληνίδα τραγουδίστρια παραδοσιακών και δημοτικών τραγουδιών.

Βιογραφία 
Γεννήθηκε στα Βραγκιανά Καρδίτσας το 1964 και ξεκίνησε να τραγουδά από το 1984. Το 1983 γνωρίζεται με τον κλαρινίστα Γιώργο Δημητρόπουλο και μαζί αρχίζουν να περιοδεύουν στην ελληνική επαρχία. Το 1985 κυκλοφορούν τον πρώτο τους δίσκο Μεγάλες Επιτυχίες, ο οποίος σημείωσε μεγάλη επιτυχία. Οι δυο τους χαρακτηρίστηκαν ως «αχτύπητο δίδυμο». Το 1988 ηχογραφεί το τραγούδι Γλύκα - Γλύκα που γίνεται το σήμα κατατεθέν των εμφανίσεων της. Τα τελευταία χρόνια έγινε ευρύτερα γνωστή και λόγο των αρκετών εμφανίσεων της σε τηλεοπτικές εκπομπές. 

Το 2006 τραγούδησε στα αγγλικά το επιτυχημένο ποπ τραγούδι Can't Take My Eyes Off You και το A far l'amore comincia tu της Ραφαέλα Καρά, καθώς και άλλα ξενόγλωσσα τραγούδια.

Έχει έναν γιο τον Αποστόλη Πιτσίλη.

Παραπομπές 

Ελληνίδες τραγουδίστριες
Μουσική-επέκταση
Πανέθημος Χανίων

Η Πανέθημος είναι χωριό και έδρα ομώνυμης κοινότητος του δήμου Πλατανιά στην περιφερειακή ενότητα Χανίων της Κρήτης. Απέχει 44 χιλιόμετρα από την πόλη των Χανίων. Σήμα κατατεθέν του η πλατεία του χωριού περιστοιχισμένη απο πλατάνια και άλλα δέντρα. Στην ίδια πλατεία υπάρχει και μία παραδοσιακή πηγή με τρεχούμενο νερό, ενώ δίπλα απο την πλατεία βρίσκεται ένα ρυάκι με ένα μικρό καταρράχτη. Όλα αυτά σε συνδυασμό με την στέρνα και το πλυσταριό που διασώζονται σε άριστη κατάσταση αποτελούσαν το επίκεντρο της ζωής για την καθημερινότητα των κατοίκων.

Η Πανέθημος στο παρελθόν ήταν πρωτεύουσα ομώνυμου δήμου. Το χωριό αποτελείται από γειτονιές που επικοινωνούν μεταξύ τους με σοκάκια. 

Το 1999 ιδρύθηκε ο Πολιτιστικός Σύλλογος Πανεθήμου από τους κατοίκους του χωριού, με σκοπό την πολιτιστική και ιστορική ανάδειξη του χωριού και την προβολή της φυσικής ομορφιάς του.

Κοινότητα Πανεθήμου 
Εκτός από την έδρα της, η Κοινότητα Πανεθήμου περιλαμβάνει και τον οικισμό Κρύα Βρύση. Η απογραφή του 2011 αναφέρει:

 Κρύα Βρύση, η (37)
 Πανέθημος, η (52)

Συνολικά η κοινότητα έχει 89 κατοίκους.

Η Κοινότητα εκπροσωπείται από τον Πρόεδρο κ. Κωνσταντίνο Τσιχλάκη.

Κοινοτάρχες Πανεθήμου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Πανεθήμου.

Ονομασία
Στην Πανέθημο, σύμφωνα με ιστορικά στοιχεία, υπήρχε ναός ή μοναστήρι αφιερωμένο στην Παναγία με το προσωνύμιο Παναγία η Πανεύφημος. Ήταν ένα προσκύνημα πολύ γνωστό, με μεγάλη επισκεψιμότητα και είχε παντού καλή φήμη. Από εκεί προέρχεται και το επίθετο "Πανεύφημος", από το οποίο προέρχεται παραφθαρμένο και το όνομα του χωριού, Πανέθημος. 

Το όνομα του χωριού συναντάται είτε ως Πανέθυμος είτε ως Πανέθημος.
Οι απογραφές που έγιναν στην περίοδο της Ενετοκρατίας αναφέρουν το τοπωνύμιο Πανέυφημος, και μάλιστα το 1583 με 129 κατοίκους.. Η απογραφή των ναών και των μονών της Περιοχής Χανίων του έτους 1637 αναφέρει:

Εκκλησίες
Κατά την αρχαιότητα ο χώρος που βρίσκεται ο ναός της Παναγίας σήμερα πρέπει να ήταν αρχαίο ιερό. Στα ερείπια του ναού κτίσθηκε τα πρώτα Βυζαντινά χρόνια παλαιοχριστιανική Βασιλική με ψηφιδωτές παραστάσεις. Στη θέση της κτίσθηκε ο δεύτερος δίκλιτος Ναός αφιερωμένος στην Κοίμηση της Θεοτόκου και στον Άγιο Γεώργιο και πάνω του το 1958 κτίσθηκε ο τρίτος ναός που υπάρχει σήμερα.

Στην Πανέθημο επίσης υπάρχουν τέσσερις εκκλησίες οι οποίες σχηματίζουν το σχήμα του σταυρού:
Ανατολικά ο Ι.Ν. Μεταμόρφωσης του Σωτήρος και Άγιος Σπυρίδωνας
Δυτικά ο Ι.Ν. Κοιμήσεως της Θεοτόκου
Νότια ο Ι.Ν. Μιχαήλ Αρχαγγέλου 
Βόρεια ο Ι.Ν. Αγίων Αναργύρων. 

Από αυτές οι δυο τελευταίες αναστηλώθηκαν πρόσφατα.

Παραπομπές

Πηγές

Ενορία Πανεθήμου Κισσάμου

Εξωτερικοί σύνδεσμοι
Πολιτιστικός Σύλλογος Πανεθήμου Κολυμβαρίου Χανίων Κρήτης

Χωριά του νομού Χανίων
Δήμος Πλατανιά
Προσωπικό καταστρώματος

Στη κατηγορία Προσωπικό καταστρώματος (deck personnel) του Προσωπικού πλοίων σύμφωνα με το άρθρο 73 του Κ.Δ.Ν.Δ. χορηγούνται γενικά τα εξής Αποδεικτικά ναυτικής ικανότητας που αποτελούν και τις επίσημες ειδικότητες του κλάδου:
 Δίπλωμα Πλοιάρχου Α΄, Β΄, και Γ΄ τάξεως (με κατώτερο το Γ΄ τάξεως).
 Δίπλωμα Πρακτικού Πλοιάρχου.
 Πτυχίο Ναυκλήρου
 Πτυχίο Κυβερνήτου Α΄, Β΄, και Γ΄ τάξεως (που πρόκειται για μικρά σκάφη).
 Πτυχίο Κυβερνήτου Ρυμουλκών και 
 Άδεια ναύτη.

Σε κάθε πλοίο το Προσωπικό καταστρώματος διακρίνεται σε Αξιωματικούς Καταστρώματος (Deck Officers),σε Υπαξιωματικούς Καταστρώματος (Deck Petty Officers) και σε Πλήρωμα Καταστρώματος (Deck Crew).

Βαθμοί και Διακριτικά των Αξιωματικών του Ελληνικού και Κυπριακού Εμπορικού Ναυτικού

Κύρια καθήκοντα 
Οι εργαζόμενοι σε πλοίο, που ανήκουν στο Προσωπικό καταστρώματος, κατά την διάρκεια του πλου εκτελούν τις ακόλουθες εργασίες:
Α. Εργασίες γεφύρας, κατά φυλακές, δηλαδή βάρδιες (συνήθως τετραωρίες) σε κάθε μια των οποίων συμμετέχει ένας Αξιωματικός (Υποπλοίαρχος ή Ανθυποπλοίαρχος), ένας ναύτης πηδαλιούχος και ένας ναύτης οπτήρας.
Ο Αξιωματικός Γεφύρας, με την είσοδό του στη Γέφυρα, ενημερώνεται αμέσως από τον αποχωρούντα Αξιωματικό για οτιδήποτε κρίνεται απαραίτητο, για την θέση του πλοίου, και στη συνέχεια προσέχει για την σωστή λειτουργία των φανών ναυσιπλοΐας, την τήρηση της πορείας του πλοίου, χειριζόμενος τα ναυτιλιακά όργανα και τις συσκευές ναυτιλίας του πλοίου, δίνοντας ανάλογες εντολές στον πηδαλιούχο. Επίσης το πρωί (πριν την ανατολή, κατά το λυκαυγές), το μεσημέρι (στη μεσουράνηση του ήλιου) και το απόγευμα,(στο λυκόφως) υπολογίζει το γεωγραφικό στίγμα του πλοίου το οποίο και μεταφέρει στον ναυτικό χάρτη πορείας. Παράλληλα διενεργεί μετεωρολογικές παρατηρήσεις και συγχρόνως εποπτεύει των εργασιών καταστρώματος (κατά την ημέρα) ή των καθαρισμών των κυτών (στα δεξαμενόπλοια που γίνονται σε όλο το 24ωρο) και της καλής κατάστασης των φορτίων. Όλων των παραπάνω κάνει σχετική μνεία στο Ημερολόγιο Γεφύρας.
Ο Πηδαλιούχος με την είσοδό του στη Γέφυρα ενημερώνεται για την ακολουθητέα πορεία του πλοίου, επαναλαμβάνοντας και επιβεβαιώνοντας αυτή, την οποία και συνεχίζει να ακολουθεί εκτελώντας τις εντολές του Αξιωματικού Γεφύρας στους ακριβείς χειρισμούς του πηδαλίου.
Ο Οπτήρας ναύτης με την είσοδό του στη Γέφυρα ενημερώνεται και αυτός σχετικά από τον προηγούμενο για τυχόν στόχους, ή άλλου συμβάντος, στη συνέχεια παρακολουθεί την πορεία του πλοίου, τον γύρω θαλάσσιο χώρο, τους πλοϊκούς φανούς, αναφέροντας στον Αξιωματικό Γεφύρας παν ότι αντιληφθεί.
Ο Οπτήρας εκτελεί παράλληλα και καθήκοντα αγγελιαφόρου.
Β. Γενικές εργασίες του σκάφους. Εκτός των παραπάνω απασχολουμένων οι υπόλοιποι εκτός βαρδιών ασχολούνται με καθαρισμούς, λιπάνσεις, σφυροκρούσεις (ματσακόνι), βαφές, προετοιμασία κυτών για επικείμενη φόρτωση κ.λπ.

Κατά την παραμονή του πλοίου εντός λιμένα ή σε όρμο ή σε αγκυροβόλιο, το προσωπικό καταστρώματος ασχολείται, επίσης κατά βάρδιες, σε γενικές εργασίες, καθώς και με την φύλαξη του σκάφους και τον έλεγχο του περί την αγκυροβολία θαλάσσιου χώρου.

Αναφορές

Προσωπικό πλοίων
Αλέξανδρος Τυρναβίτης

Ο Αλέξανδρος Τυρναβίτης (1711 – 25 Νοεμβρίου 1761) ήταν Δάσκαλος του Γένους που γεννήθηκε το 1711 στον Τύρναβο. Μορφώθηκε υπό Ιωαννιτών δασκάλων και δίδασκε στη σχολή που ίδρυσε στην πατρίδα του ο Μητροπολίτης Λαρίσης Παρθένιος. Αργότερα προσκλήθηκε στη σχολή του Βουκουρεστίου, όπου και δίδαξε μέχρι του θανάτου του  στις 25 Νοεμβρίου 1761.

Ο Τυρναβίτης έγραψε, σε αντίρρηση συγγραφής του θεολόγου Αλοϋσίου Ανδρούτζη από την Κύπρο, έργο από 150 φύλλα, που σώζεται ανέκδοτο στην Εθνική Βιβλιοθήκη της Ελλάδας, με τον τίτλο «Του σοφωτάτου διδασκάλου κυρίου Αλεξάνδρου του εκ Τυρνάβου Λαρίσης, γυμνασιάρχου του εν Δακία ελληνομουσείου αντίρρησις, προς Αλοϋσιον Ανδρούτζην, Κύπριον λατινόφρονα, περί εκπορεύσεως του Αγίου Πνεύματος».

Πηγές
 Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.

Δάσκαλοι του Γένους
Ορθόδοξοι λόγιοι
Έλληνες λόγιοι του 18ου αιώνα
Ιωάννης Δημητριάδης-Πέζαρος

Ο επιφανής του Γένους Δάσκαλος Ιωάννης Δημητριάδης-Πέζαρος έδρασε στον Τύρναβο το 18ο αιώνα. Αρχικά εκπαιδεύτηκε στη σχολή που άκμαζε στην πατρίδα του, κατόπιν στα Γιάννινα και στη συνέχεια στο Άγιο Όρος, όπου και παρακολούθησε μαθήματα της νεότερης φιλοσοφίας. Από εκεί πήγε και δίδαξε, έπειτα από σχετική πρόσκληση, στην Τσαριτσάνη και το 1776 στο Λιβάδι.

Μετά δίδαξε στην περιώνυμη Σχολή του Τυρνάβου κατά την περίοδο από το 1782 μέχρι 1806. Στον Τύρναβο ο Πέζαρος χειροτονήθηκε ιερέας το 1790 και τιμήθηκε με το εκκλησιαστικό οφφίκιο του οικονόμου. Μαθητές του υπήρξαν διαπρεπείς λόγιοι, μεταξύ των οποίων και ο Κωνσταντίνος Κούμας.
Στον Τύρναβο διατηρούσε κοινόβιο για ξένους και φτωχούς μαθητές. Με λιτότητα και οικονομία, χωρίς να λείπουν τα αναγκαία, συζούσαν πάντα δέκα μέχρι δεκαπέντε ξένοι μαθητές. Από το πρωί μέχρι το βράδυ δίδασκε σ' όλες τις τάξεις, που πολλές φορές ανέρχονταν σε επτά. Εξαίρετος ήταν ο χαρακτήρας του, καθώς και ο τρόπος διδασκαλίας του. Η προσωπικότητα του σχολάρχη του Τυρνάβου εκθειάζεται και από πολλούς αξιόλογους λογίους σε επιστολές τους, στις οποίες επισημαίνεται το μέγεθος της ακτινοβολίας του μεγάλου τυρναβίτη δασκάλου.

Η αρχική έκδοση αυτού του άρθρου προέρχεται από την ιστοσελίδα http://www.tirnavos.gr και δημοσιεύτηκε στη Βικιπαίδεια μετά από άδεια.

Έλληνες λόγιοι του 18ου αιώνα
Μπραμ Στόκερ

Ο Αβραάμ "Μπραμ" Στόκερ (Abraham "Bram" Stoker, 8 Νοεμβρίου 1847-20 Απρίλιου 1912) ήταν Ιρλανδός συγγραφέας τρόμου.

Βιογραφία 
Ο Στόκερ γεννήθηκε στις 8 Νοεμβρίου του 1847 στο Κλοντάρφ της Ιρλανδίας. Γονείς του ήταν ο Αβραάμ Στόκερ (1799-1876) και η Σάρλοτ Ματίλντα Μπλέικ Θόρνλεϋ (1818-1901), οι οποίοι παντρεύτηκαν το 1844.

Το 1878 έγραφε κριτικές θεάτρων στην εφημερίδα The Dublin Mail, που ο ιδιοκτήτης της ήταν ο συγγραφέας τρόμου Τζόσεφ Σέρινταν λε Φανού.

Το 1878 παντρεύτηκε την Φλόρενς Μπάλκομπ, που ήταν πρώην σύζυγος του Όσκαρ Ουάιλντ. Το ζευγάρι μετακόμισε στο Λονδίνο, όπου ο Στόκερ έγινε για 27 χρόνια διευθυντής επιχειρήσεων του Θεάτρου Λυσόμ, ιδιοκτησία του Άγγλου ηθοποιού και φίλου του Στόκερ, Χένρι Ίρβινγκ. Ο Στόκερ απέκτησε ένα παιδί, τον Ίρβινγκ Νοέλ Στόκερ, που γεννήθηκε στις 31 Δεκεμβρίου το 1879.

Ο Στόκερ απεβίωσε στις 20 Απριλίου του 1912 στο Λονδίνο της Αγγλίας.

Εργογραφία
Ο Μπραμ Στόκερ είναι πιο γνωστός για τη συγγραφή του διάσημου μυθιστορήματος τρόμου Δράκουλας. Ο Στόκερ, για να γράψει το Δράκουλας, εμπνεύστηκε από έργα των Έμιλι Γκέραρντ (Transylvania Superstitions), Τζον Γουίλιαμ Πολιντόρι (The Vampyre) και Τζόσεφ Σέρινταν λε Φανού (Carmilla). Άλλα του έργα είναι:

Μυθιστορήματα και νουβέλες
Το Πέρασμα του Φιδιού (1890)
Δράκουλας (1897)
Μις Μπέτυ (1898)
Το Μυστήριο της Θάλασσας (1902)
Το Κόσμημα των Εφτά Αστεριών (1903) 
Ο Άνθρωπος, επίσης γνωστό ως Οι Πύλες της Ζωής (1905)
Λαίδη Άθλαϋν (1908) Η κυρία του σαβάνου (1909)Το λημέρι του Λευκού Σκουληκιού (1911)

Συλλογές σύντομων ιστοριώνΚάτω απ' το Ηλιοβασίλεμα, (1881)Ο Καλεσμένος του Δράκουλα (1897, δημοσίευση το 1937 από την Φλόρενς Μπάλκολμ-Στόκερ)

Άλλες ιστορίες όχι σε συλλογέςΝυφικός των Νεκρών (διαφορετικό τέλος του Το Κόσμημα των Εφτά Αστεριών)Θαμμένοι ΘησαυροίΗ Αλυσίδα του ΠεπρωμένουΗ Θανατική Μοίρα της Διπλής ΓένναςΣτην Κοιλάδα της ΣκιάςΤο Σπίτι του Δικαστή''

Παραπομπές

Εξωτερικοί σύνδεσμοι 

 
Ιρλανδοί μυθιστοριογράφοι
Άρβιντας Ματσιγιάουσκας (καλαθοσφαιριστής)

Ο Άρβιντας Ματσιγιάουσκας (Arvydas Macijauskas, 19 Ιανουαρίου 1980) είναι Λιθουανός πρώην επαγγελματίας διεθνής καλαθοσφαιριστής. Διαθέτοντας ύψος 1,93 μέτρα, αγωνιζόταν στη θέση του σούτινγκ γκαρντ. Γεννήθηκε στην πόλη Κλάιπεντα.

Εθνική Λιθουανίας 
Στη διάρκεια του Ευρωμπάσκετ 2003, όταν η Λιθουανία κατέκτησε το χρυσό μετάλλιο, ο Ματσιγιάουσκας ήταν ο πρώτος σκόρερ της ομάδας του.

Ολυμπιακός 

Στις 20 Ιουλίου 2006 υπέγραψε τετραετές συμβόλαιο με τον Ολυμπιακό, όμως στις 16 Σεπτεμβρίου 2006 τραυματίστηκε στον αχίλλειο τένοντα κατά τη διάρκεια φιλικού αγώνα προετοιμασίας. Έτσι, δεν αγωνίσθηκε ούτε δευτερόλεπτο με τη φανέλα της νέας του ομάδας για έξι μήνες. Επέστρεψε στους αγωνιστικούς χώρους στις 3 Απριλίου 2007, στον εκτός έδρας αγώνα του Ολυμπιακού εναντίον της ισπανικής Τάου Θεράμικα για τα play-offs της Ευρωλίγκα. Αγωνίστηκε για 14 λεπτά, πετυχαίνοντας 2 πόντους από ισάριθμες ελεύθερες βολές. Προηγουμένως είχε αγωνιστεί σε ένα φιλικό παιχνίδι εναντίον του Αιγάλεω, την 1η Απριλίου 2007. Η ομάδα και ο παίκτης οδηγήθηκαν στα δικαστήρια καθώς υπήρχε έντονη διαφορά στο οικονομικό ζήτημα, αναφορικά με το ποσό που ο Ματσιγιάουσκας όφειλε να πάρει από τον Ολυμπιακό ως αποζημίωση για την πρόωρη λύση του συμβολαίου του. Τη δικαστική διαμάχη κέρδισε η ελληνική ομάδα, που κατέβαλε μέρος των χρημάτων που ο παίκτης θα έπαιρνε κανονικά για όλα τα χρόνια του συμβολαίου του, αν φυσικά αγωνιζόταν χωρίς τόσο μεγάλα διαστήματα διακοπών. Ο Ματσιγιάουσκας, αντίθετα, απαιτούσε να του καταβληθεί το σύνολο των απολαβών μέχρι τη λήξη του συμβολαίου, μολονότι δεν επρόκειτο να αγωνιστεί το υπόλοιπο διάστημα στον Ολυμπιακό. Έτσι τον Ιούνιο του 2010 ανακοίνωσε την αποχώρησή του από την ενεργό δράση.

Προπονητική καριέρα 
Στις 19 Ιουνίου 2010 έγινε βοηθός προπονητή στην Perlas Vilnius, όμως τον Αύγουστο ανακοινώθηκε ότι έφυγε από την ομάδα για προσωπικούς λόγους.

Προσωπική ζωή
Στις 24 Ιουλίου 2010 παντρεύτηκε τη Βικτόρια Μπάντερ στο ναό του Αγίου Ιωάννη στο Βίλνιους.

Παραπομπές

Εξωτερικές Συνδέσεις
  Προφίλ στην επίσημη σελίδα του Μουντομπάσκετ 2006
  O Άρβυντας Ματσιγιάουσκας στην επίσημη ιστοσελίδα της Euroleague
 Προφίλ στο Interbasket.net

Λιθουανοί καλαθοσφαιριστές
Καλαθοσφαιριστές της εθνικής Λιθουανίας
Καλαθοσφαιριστές Εθνικής Λιθουανίας U20
Καλαθοσφαιριστές Εθνικής Λιθουανίας U18
Καλαθοσφαιριστές Νεπτούνας Κλαϊπέντα
Καλαθοσφαιριστές Λιέτουβος Ρίτας
Καλαθοσφαιριστές Σάσκι Μπασκόνια
Καλαθοσφαιριστές Νιου Ορλίνς Πέλικανς
Καλαθοσφαιριστές ΟΣΦΠ
Σούτινγκ γκαρντ
Ξένοι καλαθοσφαιριστές στην Ελλάδα
Καλαθοσφαιριστές στους Θερινούς Ολυμπιακούς Αγώνες 2004
Παίκτες νικητές Ευρωμπάσκετ
Ουτρέχτη (επαρχία)

Η Ουτρέχτη (Utrecht) είναι η μικρότερη επαρχία της Ολλανδίας και βρίσκεται στο κέντρο της χώρας. Στα βόρειά της βρίσκεται η λίμνη Έε (Eemmeer), στα ανατολικά της η επαρχία Χέλντερλαντ, ο ποταμός Ρήνος στα νότιά της και στα βορειοδυτικά της η επαρχία της Βόρειας Ολλανδίας.

Πρωτεύουσα της επαρχίας είναι η Ουτρέχτη. Σημαντικές πόλεις εντός της επαρχίας είναι επίσης το Αμερσφόρτ και το Ζάιστ.

Επαρχίες της Ολλανδίας
Μπιλτχόβεν

Το Μπιλτχόβεν είναι δημοτικό διαμέρισμα του δήμου Ντε Μπιλτ στην επαρχία της Ουτρέχτης, στην Ολλανδία. Εδώ εδρεύει το Βασιλικό Ινστιτούτο για τη Δημόσια Υγεία και το Περιβάλλον (Ολλανδικά: RIVM).

Γεωγραφία της Ολλανδίας
Βασιλικό Ινστιτούτο για τη Δημόσια Υγεία και το Περιβάλλον

Το Ολλανδικό Βασιλικό Ινστιτούτο για τη Δημόσια Υγεία και το Περιβάλλον (ολλανδικά: Rijksinstituut voor Volksgezondheid en Milieu ή RIVM) είναι ένα ολλανδικό ινστιτούτο που δραστηριοποιείται στο χώρο της Δημόσιας Υγείας, του περιβάλλοντος και της φύσης. Είναι αυτόνομο τμήμα του ολλανδικού υπουργείου Δημόσιας Υγείας, Ευ Ζην και Αθλητισμού.

Εξωτερικοί δεσμοί 
 http://www.rivm.nl

Περιβαλλοντικές οργανώσεις
Πολιτισμός της Ολλανδίας

en:Netherlands Environmental Assessment Agency
Στύψη Λέσβου

Η Στύψη είναι χωριό του Δήμου Δυτικής Λέσβου του Νομού Λέσβου.

Είναι χωριό ημιορεινό (υψόμετρο 400μ.) και απέχει εξίμισι χιλιόμετρα από την Πέτρα. Το όνομα του χωριού οφείλεται στην «στυπτηρία», το διπλό θειϊκό άλας αργιλίου και καλίου που αφθονεί στο υπέδαφός της και χρησιμεύει στην επεξεργασία δερμάτων και στις βαφές.

Οι κάτοικοι ασχολούνται κυρίως με την κτηνοτροφία, την καλλιέργεια ελιάς και την παραγωγή ελαιολάδου. Το χωριό κοσμούν δύο ωραιότατες εκκλησίες, η Κοίμηση της Θεοτόκου (1805) και η Αγία Τριάδα (1924).

Στη Στύψη γεννήθηκε, το 1866, ο Μακεδονομάχος ήρωας Μητροπολίτης Γερμανός Καραβαγγέλης και το 1871 ο Βενιαμίν Ψωμάς ή Κυριακού, Οικουμενικός Πατριάρχης τα έτη 1936 έως 1946.

Παραπομπές

Εξωτερικοί σύνδεσμοι
 Ιστοσελίδα χωριού Στύψης ν. Λέσβου
 Εφημερίδα Η ΣΤΥΨΗ, έκδοση: Στύψη ν. Λέσβου

Χωριά της Λέσβου
Δήμος Δυτικής Λέσβου
Μεταξοχώρι Λασιθίου

Το Μεταξοχώρι, έως το 1955 γνωστό ως Παρσάς, είναι χωριό και έδρα ομώνυμης Κοινότητας του Δήμου Ιεράπετρας στην Περιφεριακή Ενότητα Λασιθίου. Είναι κτισμένο στις ανατολικές πλαγιές της Δίκτης, σε υψόμετρο 560 μέτρων και απέχει 30 χιλιόμετρα από την Ιεράπετρα.

Κοινότητα Μεταξοχωρίου 

Περιλαμβάνωντας μόνον την έδρα της, η Κοινότητα Μεταξοχωρίου έχει 12 κατοίκους, σύμφωνα με την απογραφή του 2011.

Η Κοινότητα εκπροσωπείται από τον Πρόεδρο κ. Κωνσταντίνο Λαμπράκη.

Κοινοτάρχες Μεταξοχωρίου 
Οι κάτωθι εκλέχθηκαν και υπηρέτησαν (ή υπηρετούν) ως Πρόεδροι της Κοινότητος Μεταξοχωρίου.

Ιστορικά στοιχεία 
Το χωριό αναφέρεται στην απογραφή του Καστροφύλακα (Κ97) ως Parissea με 138 κατοίκους στην επαρχία Ρίζου ή Μπελβεντέρε. Ο Φραντσέσκο Μπαζιλικάτα το 1630 το αναφέρει ως Parissea, ενώ στην τουρκική απογραφή του 1671 αναφέρεται ως Parsa, με 13 χαράτσια. Στην αιγυπτιακή απογραφή του 1834 είχε 29 χριστιανών οικογένειες. Στην απογραφή του 1881 είχε 210 χριστιανούς κατοίκους και ανήκε στο δήμο Μουρνιών, της επαρχίας Βιάννου. Το 1920 ορίστηκε έδρα ομώνυμου δήμου στην επαρχεία Ιεράπετρας. Το 1928 εντάχθηκε στην κοινότητα Χριστού, αλλά μετά το 1951 έγινε έδρα ομώνυμης κοινότητας. 

Ονομαζόταν παλαιότερα Παρσάς, μετονομάστηκε όμως σε Μεταξοχώρι το 1955 προς τιμήν του γεννημένου στο χωριό ιεράρχη Μελέτιου Μεταξάκη, ο οποίος διετέλεσε Αρχιεπίσκοπος Αθηνών και Πάσης Ελλάδος, Πατριάρχης Αλεξανδρείας και Οικουμενικός Πατριάρχης.

Απογραφές πληθυσμού 
Πορεία πληθυσμού σύμφωνα με τις απογραφές:

Παραπομπές 

Χωριά του νομού Λασιθίου
Δήμος Ιεράπετρας
Μπέτυ Μοσχονά

Η Μπέτυ Μοσχονά (Πάτρα 7 Μαρτίου 1927 - Αθήνα, 6 Δεκεμβρίου 2006) ήταν Ελληνίδα ηθοποιός.

Βιογραφία 
Πρωτοεμφανίστηκε το 1952 με τον θίασο Μίμη Κοκκίνη και καθιερώθηκε σε επιθεωρήσεις, σε διάφορους κωμικούς ρόλους (Βλάχος, Κρητικός, Νευρικιά, Γριά, Μεθυσμένη). Συνεργάστηκε, ανάμεσα σε άλλους, με τις αδελφές Καλουτά, τον Ορέστη Μακρή, τη Σοφία Βέμπο, τη Ρένα Ντορ, τον Αλ. Λειβαδίτη, τον Κούλη Στολίγκα και τον σύζυγό της Τάκη Μηλιάδη. Το 1966 και το 1967 έγινε θιασάρχης με τη Ρένα Βλαχοπούλου και τον Βασίλη Αυλωνίτη σε ρεπερτόριο πάντα εμπορικό στο χώρο της κωμωδίας. Την περίοδο 1968-1969 υπήρξε καλλιτεχνική διευθύντρια του θιάσου «Ασοι του γέλιου» στο θέατρο «Βέμπο».

Από το 1970 και μετά η Μοσχονά συνεργάστηκε  με τους Λάμπρο Κωνσταντάρα, Κώστα Καρρά, Μαίρη Χρονοπούλου, Νίκο Ρίζο, Ρένα Βλαχοπούλου, Αλίκη Βουγιουκλάκη (στην «Εύθυμη χήρα»). Για αρκετά χρόνια παρέμεινε στο θίασο Κώστα Βουτσά. Το κύκνειο άσμα της στο θέατρο ήταν το 1998-[999, στην κωμωδία του Χαλ Σάλγουιν «Αναμείνατε στο ακουστικό σας» (στο θέατρο «Αποθήκη»).

Στον κινηματογράφο έπαιξε στην «Περιπτερού» και στην τηλεόραση, μεταξύ πολλών άλλων, στα «Επτά κακά της μοίρας μου», με το Γιώργο Κωνσταντίνου, στους «Αξιότιμους κυρίους» και στη «Μαντάμ Σουσού».

Το 2000 τιμήθηκε με το θεατρικό βραβείο Τα Παναθήναια για την συνολική προσφορά της στο θέατρο. Ήταν σύζυγος του ηθοποιού Τάκη Μηλιάδη.

Φιλμογραφία

Ταινίες

Τηλεοπτικές σειρές

Θεατρικές παραστάσεις

Πηγές 
εφημερίδα "Ριζοσπάστης", φύλλο  Παρασκευής 8 Δεκεμβρίου 2006 , σελ.21

Εξωτερικοί σύνδεσμοι 
Βιογραφικό της στο imdb
Βιογραφικό της στο Helkin
Βιογραφικό της στο hellenica

Ελληνίδες ηθοποιοί κινηματογράφου
Ελληνίδες ηθοποιοί θεάτρου
Ελληνίδες ηθοποιοί τηλεόρασης
Γελάνθη Καρδίτσας

Η Γελάνθη είναι χωριό του νομού Καρδίτσας. Διοικητικά υπάγεται στον δήμο Μουζακίου. Βρίσκεται 23 χιλιόμετρα βορειοδυτικά της Καρδίτσας και 3 χιλιόμετρα ανατολικά του Μουζακίου. Στην τελευταία απογραφή ο πληθυσμός του χωριού ανέρχεται σε 542 κατοίκους, οι οποίοι ασχολούνται με τη γεωργία και την κτηνοτροφία.

Ιστορικά στοιχεία από το 1810 έως και τις μέρες μας 
Η αρχαιότερη αναφορά του χωριού συναντάται στις 7 Ιανουαρίου 1810, όταν πέρασε από την περιοχή ο Άγγλος περιηγητής Ουίλιαμ Ληκ, πηγαίνοντας προς την κοντινή Επισκοπή. Αυτός βρήκε τη Γελάνθη να έχει 30 σπίτια. Την ίδια εποχή, το 1810, ήταν τσιφλίκι του Βελή Πασά, γιου του Αλή Πασά.

Σύμφωνα με την παράδοση, το χωριό μετά τον Αλή και Βελή πέρασε στα χέρια κάποιου Λιακά. Στην πραγματικότητα όμως αγνοούνται οι κατέχοντες το χωριό από το 1822 ως την απελευθέρωση της Θεσσαλίας το 1881, εποχή κατά την οποία πέρασε στα χέρια του γαιοκτήμονα Χρηστάκη Νικ. Ζωγράφου. Η οικογένεια αυτή κατείχε το χωριό για 40 χρόνια, από το 1881 έως τις 8 Αυγούστου 1921, ημερομηνία κατά την οποία οι κάτοικοι αγόρασαν το χωριό τους για 4991 δραχμές και 70 λεπτά το κάθε μερίδιο, με υποχρέωση να το πληρώσουν με ετήσιες δόσεις, με τόκο σε κάθε δόση 6% από την Ελένη, χήρα του Σόλωνα Χρ. Ζωγράφου, και την ανήλικη τότε θυγατέρα της Δομνίκη.

Την ίδια εποχή μοιράσθηκε σε 75 1/8 ιδιωτικές «οικογενειακές» μερίδες και το 1985-86 έγινε ο πρώτος αναδασμός του. Η πληροφορία του Ληκ (30 σπίτια) μας οδηγεί στο συμπέρασμα ότι το σημερινό χωριό είναι κτισμένο σ' αυτή τη θέση πριν από το 1810 και ότι είχε μια συνοικία.

Σύμφωνα με την παράδοση, ο Αλή Πασάς θέλοντας να ανασυγκροτήσει την επικράτειά του και να δημιουργήσει κεφαλοxώρια, συγκεντρώνοντας τα μικρά διάσπαρτα χωριά σε ένα, κάλεσε και τους Γελανθιώτες να συσπειρωθούν στο Μαυρομμάτι, αλλά οι κάτοικοι δε δέχθηκαν την πρότασή του. Χαρακτηριστικό για την ιστορία είναι το ακόλουθο ποίημα:

.

Το γεγονός ότι δεν υπάρχει πληροφορία αν ο Αλή Πασάς οργίστηκε με την απάντηση των χωρικών, αλλά αντίθετα τους έδωσε και μία κεραμίδα νερό (ένα κανάλι από κεραμίδα με νερό) από την πηγή του Αγίου Γεωργίου του Μαυρομματίου, μας οδηγεί στο συμπέρασμα ότι κάποια ιδιαίτερη συμπάθεια έτρεφε ο ίδιος προς αυτούς ή η ερωμένη του, Βασιλική, η οποία τον επηρέαζε σε μεγάλο βαθμό, αφού όπως λένε, αυτή έκτισε την παλαιά εκκλησία του χωριού. Η παραχώρηση, όμως, ενός καναλιού νερού από τον Αλή στους Γελανθιώτες προκάλεσε διαμάχη στα χωριά Μαυρομμάτι και Γελάνθη, που κράτησε έως το 1930.

Αναφορές

Εξωτερικοί σύνδεσμοι
Γελάνθη Καρδίτσας

	

Χωριά του νομού Καρδίτσας
Δήμος Μουζακίου
Πολιτικά δικαστήρια

Πολιτικά Δικαστήρια ονομάζονται τα Δικαστήρια, τα οποία είναι αρμόδια να εκδικάζουν διαφορές Ιδιωτικού Δικαίου, διαφορές δηλαδή μεταξύ ιδιωτών. Ως επί το πλείστον οι διαφορές αυτές είναι Αστικού και Εμπορικού Δικαίου. Αντιδιαστέλλονται έτσι με τα ποινικά δικαστήρια και τα διοικητικά δικαστήρια. Στην Ελλάδα τα πολιτικά Δικαστήρια είναι:
 Το Ειρηνοδικείο
 Το Μονομελές και το Πολυμελές Πρωτοδικείο
 Το Εφετείο
 Ο Άρειος Πάγος

Δες επίσης 
 Ποινικά δικαστήρια
 Διοικητικά δικαστήρια

Δικονομικό Δίκαιο
Επιθεωρητής Κλουζώ

Ο Επιθεωρητής Ζακ Κλουζώ (Inspector Jacques Clouseau) είναι ένας φανταστικός χαρακτήρας και πρωταγωνιστής της σειράς ταινιών του Ροζ Πάνθηρα. Τον ρόλο έχουν υποδυθεί οι ηθοποιοί Πίτερ Σέλερς, Άλαν Άρκιν, Ρότζερ Μουρ και Στιβ Μάρτιν. Στις ταινίες είναι ένας γκαφατζής επιθεωρητής (αργότερα αρχιεπιθεωρητής) της Γαλλικής Ασφαλείας (Sûreté) του Παρισιού, που είναι σε αναζήτηση του πολύτιμου διαμαντιού «Ροζ Πάνθηρας».

Κινηματογραφικοί χαρακτήρες

de:Pink-Panther-Reihe#Inspector Jacques Clouseau
Μονομελές Πλημμελειοδικείο

Το Μονομελές Πλημμελειοδικείο είναι Ποινικό Δικαστήριο. Συγκροτείται από έναν Πρόεδρο Πρωτοδικών ή Πρωτοδίκη και είναι αρμόδιο να εκδικάζει σε πρώτο βαθμό πλημμελήματα, για τα οποία η κατώτερη ποινή είναι κάτω του ενός έτους, καθώς και πλημμελήματα, τα οποία για λόγους επιτάχυνσης της διαδικασίας ο νόμος (άρθρο 114 Κώδικα Ποινικής Δικονομίας) υπάγει κατ'εξαίρεση σε αυτό. Οι αποφάσεις του προσβάλλονται με έφεση, η οποία εκδικάζεται από το Τριμελές Πλημμελειοδικείο.

Δικαστικές αρχές
Τριμελές Πλημμελειοδικείο

Το Τριμελές Πλημμελειοδικείο είναι Ποινικό Δικαστήριο που λειτουργεί άλλοτε ως πρωτοβάθμιο και άλλοτε ως δευτεροβάθμιο. Συγκροτείται από έναν Πρόεδρο Πρωτοδικών ως πρόεδρο, και σε περίπτωση κωλύματός του από τον αρχαιότερο Πρωτοδίκη, και δύο Πρωτοδίκες ως μέλη ή έναν πρωτοδίκη και έναν ειρηνοδίκη ή πάρεδρο πρωτοδικείου, σε περίπτωση κωλύματος ενός από τους πρωτοδίκες. 
Στην έδρα του ακροατηρίου κάθεται στο κέντρο αυτής ο Πρόεδρος, δεξιά αυτού ο αρχαιότερος Πρωτοδίκης και αριστερά του ο νεότερος. Όταν συμμετέχει, ως άνω, Ειρηνοδίκης ή Πάρεδρος Πρωτοδικείου, αυτοί κάθονται πάντα αριστερά του. Ο νεότερος της σύνθεσης Δικαστής ψηφίζει πάντα πρώτος για τη λήψη της απόφασης και τελευταίος ο Πρόεδρος. Η διάσκεψη για τη λήψη της απόφασης είναι μυστική, χωρίς τη συμμετοχή του Εισαγγελέα της έδρας.

Σε πρώτο βαθμό δικάζει πλημμελήματα, για τα οποία ο νόμος προβλέπει κατώτατη ποινή τουλάχιστον ενός έτους και άλλα πλημμελήματα, τα οποία λόγω σπουδαιότητας ο νόμος (άρθρα 112 και 114 Κώδικα Ποινικής Δικονομίας) υπάγει κατ' εξαίρεσιν στην αρμοδιότητά του, καθώς και τα πταίσματα που τέλεσαν Δικαστές και Δικηγόροι.
Σε δεύτερο βαθμό δικάζει εφέσεις κατά αποφάσεων του Μονομελούς Πλημμελειοδικείου. Οι αποφάσεις του προσβάλλονται με ένδικα μέσα ανάλογα με το αν δικάζει πρωτοδίκως ή κατ' έφεσιν.
Οι αποφάσεις που εκδίδει ως πρωτοβάθμιο δικαστήριο προσβάλλονται με έφεση ενώπιον του Τριμελούς Εφετείου (πλημμελημάτων), ενώ οι αποφάσεις που εκδίδει κατ' έφεσιν προσβάλλονται με αίτηση αναίρεσης ενώπιον του Αρείου Πάγου.

Δικαστικές αρχές